[{"text_idx": "#000003", "text": "UudisedUudisedArvamusHaridusAjaluguKeskkondLoodusPsu\u0308u\u0308hikaTeaduseluTehnikaTervisUniversumU\u0308hiskondMeediataipEriprojektidEriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseksTV/RaadioTV/RaadioLaborTaskuha\u0308a\u0308lingNovaatorOsoonPuust ja punaseksR2 PortaalTeadusvideodAbi"}, {"text_idx": "#000004", "text": "EriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseks"}, {"text_idx": "#000005", "text": "USA tuumasu\u0308nteesi eksperiment peibutab uue puhta energiaallikaga"}, {"text_idx": "#000007", "text": "Ameerika U\u0308hendriikides asuvas Lawrence Livermore'i laboratooriumis tehtud katses eraldus aatomituumade liitmisel rohkem energiat, kui oli tarvis selleks kulutada. Teeta\u0308hise u\u0308letamine on aga eeska\u0308tt su\u0308mboolse va\u0308a\u0308rtusega ja pole veel selge, kas kasutatud la\u0308henemist saab kasutada tulevikus elektri tootmiseks."}, {"text_idx": "#000008", "text": "Mo\u0303ttelise verstapostini jo\u0303uti 5. detsembril. Katses anti laseritega vesiniku teisenditest koosnevale plasmale umbes 2,05 megadz\u030cauli (MJ) jagu energiat. Sellele ja\u0308rgnenud tuumade liitumisel vabanes ligi 3,15megadz\u030cauli energiat. Teisiso\u0303nu oli vo\u0303it 1,5-kordne. Protsess vo\u0303ttis aega va\u0308hem, kui kulub valgusel paari sentimeetri pikkuse vahemaa la\u0308bimiseks."}, {"text_idx": "#000009", "text": "U\u0308htlasi ta\u0308itis see ametlikult Livermore'i Riiklikule Su\u0308u\u0308terajatise (NIF) peaeesma\u0308rgi \u2013 su\u0308u\u0308tepunkti saavutamise. \"Suured ta\u0308htsad saavutused vo\u0303tavad sageli rohkem aega ja no\u0303uavad suuremaid jo\u0303upingutusi, kui algselt arvatakse. Tihti on need va\u0308a\u0308rt rohkem, kui aega ja pingutust, kui selleks kulutati,\" ma\u0308rkis saavutust kirjeldaval pressikonverentsil Marvin Adams, USA riikliku tuumajulgeoleku agentuuri asedirektor."}, {"text_idx": "#000010", "text": "Teisipa\u0308eval toimunud pressikonverentsil ro\u0303hutati korduvalt, et to\u0308o\u0308 ma\u0308ngib ta\u0308htsat rolli USA tuumarelvade seisukorra hindamisel ja riigi tuumaheidutuse kindlustamises."}, {"text_idx": "#000011", "text": "Kogu rajatise energiatarbega arvestades on tuumasu\u0308nteesi Maa peal kasuliku energiaallikana kasutamine siiski tulevikumuusika. Kokku kulutasid teadlased ja insenerid eksperimendiks ligikaudu 300 megadz\u030cauli jagu energiat. Suurusja\u0308rkude mo\u0303ttes on see vo\u0303rreldav sellega, kui olu\u0308mpiavo\u0303itjast ujuja Michael Phelps oleks saanud pa\u0308ev otsa basseinis trenni tegemise eest kaks ja pool Snickersi s\u030cokolaadi."}, {"text_idx": "#000012", "text": "\"Meie arvutuste kohaselt on vo\u0303imalik saavutada lasersu\u0308steemiga saagis, mis ulatub sadade megadz\u030caulideni, kuid oleme sellest va\u0308ga kaugel,\" so\u0303nas Kim Budil, Lawrence Livermore'i laboratooriumi juht pressikonverentsil. Parimal juhul vo\u0303iks valmida tema so\u0303nul esimene tehnoloogiat rakendav elektrijaam mo\u0303neku\u0308mne, kuid va\u0308hem kui 50 aasta pa\u0308rast: \"Oleme heas kohas, kust hakata mo\u0303istma, mida on vaja ja\u0308rgmise sammu tegemiseks ja kus on meie piirid.\""}, {"text_idx": "#000013", "text": "Tartu U\u0308likooli plasmatehnoloogia kaasprofessori Indrek Jo\u0303gi so\u0303nul on tegu muljetavaldava saavutusega, ent praktilised rakendused on veel kaugel. \"Kindlasti on see va\u0308ga oluline tulemus, aga selle skaleerimine gigavattideni, nagu vaja oleks, selles osas on veel palju teadmatust ja tundmatust,\" so\u0303nas Jo\u0303gi, kes on ise teist tu\u0308u\u0308pi tuumasu\u0308nteesi reaktori kallal to\u0308o\u0308tava konsortsiumi EUROFusion liige."}, {"text_idx": "#000014", "text": "Cambridge'i U\u0308likooli tuumaenergia lektor Tony Roulstone lootis, et NIF-i ta\u0308iustades vo\u0303ib olla vo\u0303imalik tulevikus osa kulutatavast energiast taaskasutada. U\u0308htlasi muutuvad u\u0308ha to\u0303husamaks sarnaste eksperimentideks sobivad laserid. Praegu oli tuumasu\u0308nteesi algatamiseks kasutatud laserite kasutegur ko\u0303igi kadudega arvestades ligikaudu 0,5 protsenti"}, {"text_idx": "#000015", "text": "\"Laiemalt peame suutma vabaneva ja kulutatava energia suhet va\u0308hemalt kahekordistada. Tuleb meeles pidada, et vabanev soojus tuleb uuesti elektriks muuta ja energiat la\u0308heb kaotsi. Seega, NIF-i uus tulemus on kindlasti edulugu teaduse jaoks, kuid suures koguses kasuliku ja puhta energia tootmisest on see veel kaugel,\" lisas Roulstone."}, {"text_idx": "#000016", "text": "Teadlased on proovinud tuumasu\u0308nteesi kasulikuks energiaallikaks muuta juba u\u0308le 70 aasta. Sama aatomituumade liitumine on hoidnud ta\u0308hti sa\u0308ramas miljardeid aastaid. Protsessi algatamine no\u0303uab aga a\u0308a\u0308rmuslikke tingimusi \u2013 selleks tuleb u\u0308letada aatomituumade vahelised to\u0303ukejo\u0303ud."}, {"text_idx": "#000017", "text": "No\u0303nda on Pa\u0308ikese sisemuses valitsev ro\u0303hk sadu miljardeid kordi suurem kui maapinnal. Sama lo\u0303pptulemuseni Maal jo\u0303udmiseks peab ku\u0308u\u0308ndima temperatuur ligikaudu 100 miljoni kraadini ja no\u0303uab u\u0308liko\u0303rget ro\u0303hku. Seela\u0308bi on suudetud seni Maal ta\u0308hti ja\u0308ljendada vaid termotuumapomme katsetades."}, {"text_idx": "#000018", "text": "Rahumeelsemates rakendustes kasutatakse sama saavutamiseks kahte la\u0308henemist. Neist u\u0308he raames u\u0308ritatakse plasmat kokku suruda u\u0308litugevate magnetva\u0308ljadega."}, {"text_idx": "#000019", "text": "Teist la\u0308henemist kasutatakse ka riiklikus su\u0308u\u0308terajatises. Vesiniku teisenditest koosnev ku\u0308tus pannakse va\u0308ikese metallsilindri sisse ja seda tulistatakse samaaegselt 192 laseriga. Selle lo\u0303pptulemusena tekib silindris piisavalt tugev lo\u0308o\u0308klaine, et algatada aatomituumade liitumine."}, {"text_idx": "#000020", "text": "NIF-i eksperimendi ka\u0308igus tulistatakse volframist silindrit korraga vo\u0303imsast laserist. Need neelduvad silindris, mis hakkab kiirgama omakorda ro\u0308ntgenkiiri. See tekitab silindri sees ku\u0308tuse su\u0308u\u0308tamiseks tarviliku lo\u0308o\u0308klaine. Autor/allikas: Lawrence Livermore'i laboratoorium"}, {"text_idx": "#000021", "text": "Va\u0308ljakutse suuruse to\u0303ttu nimetasid USA riigi palgal olevad allikad pu\u0308hapa\u0308eval ilmunud Financial Times'i artiklis saavutust \"suureks teaduslikuks la\u0308bimurdeks\"."}, {"text_idx": "#000023", "text": "Kollektiiv teatas la\u0308bimurde saavutamisest viimaks 2014. aastal. Samas ja\u0308i to\u0308o\u0308ru\u0308hm toona energeetilises mo\u0303ttes plussi vaid juhul, kui see vo\u0303rdles vabanenud energiat energiahulgaga, mis neeldus metallsilindris ja ro\u0308ntgenkiirte vahendusel vesinikku\u0308tuses."}, {"text_idx": "#000024", "text": "Eelmise aasta keskel teatasid NIF-i teadlased, et on jo\u0303udnud eesma\u0308rgile veel la\u0308hemale. Tuumasu\u0308nteesi ka\u0308igus vabanes 1,3 megadz\u030cauli jagu energiat. Laserite eksperimendi ajal kiiratud energiahulk oli toona ligikaudu kaks megadz\u030cauli. Va\u0308rske teate kohaselt saavutasid nad nu\u0308u\u0308d su\u0308u\u0308tepunkti ka seda verstaposti aluseks vo\u0303ttes."}, {"text_idx": "#000025", "text": "Kasutatud la\u0308henemisel po\u0303hineva elektrijaama ehitamist saadavad mitmed tehnilised va\u0308ljakatsed. Iga lasuga vabaneb praegu kaugelt va\u0308hem energiat, kui la\u0308heb tarvis u\u0308he majapidamise elektriga varustamiseks. Veelgi suuremate tarbimisu\u0308ksuste elektriga varustamiseks tuleks korrata protsessi pa\u0308evas tuhandeid kordi. Praegu vo\u0303tab u\u0308ksnes katseaparatuuri jahtumine mitmeid tunde."}, {"text_idx": "#000026", "text": "\"Minu na\u0308gemuses on selle tehnoloogia realiseerimine elektrijaamana veel u\u0308sna kaugel. Ma ei hakka muidugi ennustama, kas tokamaki-reaktor saab enne valmis,\" nentis Indrek Jo\u0303gi. Euroopas hakati 2020. aastal ehitama samal po\u0303himo\u0303ttel po\u0303hinevat tuumasu\u0308nteesireaktorit ITER. Arvutuste kohaselt toodab see ku\u0308tusest ku\u0308mme korda rohkem energiat, kui on vaja sinna sisse panna."}, {"text_idx": "#000027", "text": "U\u0308he olulisema tokamak-tu\u0308u\u0308pi reaktorit to\u0308o\u0308po\u0303himo\u0303tet to\u0303estava katse tulemusi esitleti selle aasta veebruaris. EUROfusion konsortsiumi tehtud eksperimendis vabanes umbes viie sekundi jooksul kokku umbes sama palju energiat, kui on tarvis 190 liitri vee keema ajamiseks. Katse ka\u0308igus kulutati 60 megadz\u030cauli jagu energiat. Tagasi saadi 33 megadz\u030cauli jagu energiat."}, {"text_idx": "#000028", "text": "USA teadlased kordasid edukalt termotuumasu\u0308nteesi eksperimenti"}, {"text_idx": "#000029", "text": "FT: USA teadlased tegid eduka termotuumasu\u0308nteesi eksperimendi"}, {"text_idx": "#000030", "text": "Teadus 3 minutiga: uue ajastu energiaallikaks saab tuumasu\u0308nteesireaktor"}, {"text_idx": "#000031", "text": "Murdeline katse to\u0303i la\u0308hemale ta\u0308htede energiaallika"}, {"text_idx": "#000032", "text": "Eesti teadlased aitavad pa\u0308a\u0308sta inimkonda energiakriisist"}, {"text_idx": "#000033", "text": "Tuumasu\u0308nteesi idufirma kaasas 1,8 miljardit dollarit"}, {"text_idx": "#000035", "text": "Professor: tehisintellekt pa\u0308a\u0308stab biotehnoloogia pimeduses kobamisest"}, {"text_idx": "#000041", "text": "Eesti fu\u0308u\u0308sikud ja\u0308a\u0308vad uue murdelise u\u0308lijuhi suhtes a\u0308raootavale seisukohale"}, {"text_idx": "#000046", "text": "Eesti neljas satelliit saadetakse orbiidile oktoobri alguses"}, {"text_idx": "#000047", "text": "Astronoom: virmalisi na\u0308eb sageli veel kolm-neli aastat"}, {"text_idx": "#000052", "text": "Professor o\u0303ngitsemas: 5 nippi oma andmete kaitsmiseks"}, {"text_idx": "#000054", "text": "Tehnofilosoof: tehnika areng paljastab inimlikkuse otsimise mo\u0303ttetuse"}, {"text_idx": "#000055", "text": "ERR Novaator: mida tasub teada vesinikupommist?"}, {"text_idx": "#000056", "text": "Galerii: mida teha Eesti metallidega?"}, {"text_idx": "#000057", "text": "Mis ma\u0308ngu me ma\u0308ngime? Turingi test arvutitele ja inimestele."}, {"text_idx": "#000058", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000059", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]